
РЕШЕНИЯ НА ЗАДАЧИТЕ

УЧЕНИЦИ VII  VIII КЛАС
Задача 1:  Старт на космически кораб.
По-лесно е да се изстреля космически кораб от Луната, отколкото от Земята, защото:
1) Гравитационното привличане на повърхността на Земята е по-силно, отколкото на лунната повърхност.
2) При изстрелване от Земята корабът трябва да преодолее и съпротивлението на атмосферата, а Луната няма атмосфера.
Както е известно линейната скорост, с която се движат точките по земната повърхност поради околоосното въртене на Земята, също се използва за улесняване на изстрелването на космически кораби от нашата планета. В това отношение Земята има известно предимство пред Луната, понеже се върти значително по-бързо около оста си. Но то е твърде слабо в сравнение с другите предимства на Луната.
Задача 2: Управление на космическа станция.
Приемаме марсианската орбита за кръгова с радиус rM = 1.52 AU. В противостоене Марс е на разстояние от Земята r = rM  rЗ = 0.52 AU, където rЗ = 1 AU е радиусът на земната орбита. Светлината се движи със скорост с = 300 000 кm/seс. Това е не само скоростта на светлината, но и на всички електромагнитни вълни, включително и на радиовълните. Радиосигналът, подаден от Земята, стига до Марс за време t = r / c. Още толкова време е необходимо на сигнала, с който се предава видеоизображението на Марс, за да стигне обратно до Земята. Като знаем, че 1 AU = 150  106 кm, пресмятаме, че щом подаде командата към апарата на Марс, земният оператор ще чака 8min40s, докато види реакцията му.
Плутон е на средно разстояние 39.5 AU от Слънцето и в противостоене е на 38.5 AU от Земята. В едната посока радиосигналите ще пътуват около 5 h 21 min, а в двете посоки 10 h 42 min. Това ще създаде много сериозни пробеми при дистанционното управление на подвижния апарат от Земята и за да функционира ефективно, той трябва да е снабден с по-съвършено компютърно управление, така че до голяма степен да може да взема самостоятелно решения как да реагира при движението си по повърхността на Плутон.
	Задача 3: Полет на Земята за един учебен час.
	Орбиталната скорост на Земята около Сллънцето е приблизително 30 кm/sec. Тя може да се намери в литературата или да се пресметне, като се знае радиусът на земната орбита (150  106 кm) и продължителността на годината ( 365.25 денонощия по 24 часа). За 40 мин. Земята изминава разстояние: 40 min  60 s  30 кm/s = 72 000 кm.
	Задача 4:  Красива африканска принцеса.
	Ако стоим само в царския дворец, времето от изгрева на Слънцето до следващия му изгрев е 24 часа. (Пренебрегваме ефектите, свързани с изменението на деклинацията на Слънцето и неравномерното му движение по еклиптиката). Същото е и за воините, които тръгват на север и на юг. За онзи, който тръгва на изток, не е така. Самата Земя се върти от запад на изток и поради това се наблюдава видимото денонощно движение на небесниите светила в обратната посока (от изток на запад). Воинът, който върви на изток, се движи около оста на Земята със скорост, малко по-голяма от скоростта на точките от земната повърхност. Следователно за него видимото движение на Слънцето ще е по-бързо и времето от първия изгрев на Слънцето до следващия изгрев, който той вижда, ще е малко по-малко от 24 часа. Обратно, за онзи, който тръгва на запад, това време ще е по-дълго от 24 часа. Ето защо той ще може да извърви най-дълго разстояние и ще бъде победител в състезанието.
	Допълнение за ХI-ХII клас: Воините, тръгнали на север и юг, изминават път:
sN = sS = vT0
където v = 5 кm/h  е скоростта им на движение, а T0 = 24h е продължителността на слънчевото денонощие.
sN = sS = 120 кm
	Нека sE е пътят, изминат от воина, който е тръгнал на изток, а TE е времето от изгрева на Слънцето при тръгването му от двореца до следващия изгрев, който той вижда.
sЕ = vTЕ                                                                        (1)
В момента, в който той стига до края на своя път и вижда втория изгрев на Слънцето, за наблюдател в двореца то още не е изгряло  до изгрева му остава още време:
t = sET0 / 2R                                                                 (2)
където R = 6370 кm  е радиусът на Земята.
TЕ = T0   t                                                                   (3)
От (1), (2) и (3) получаваме:
sЕ = vT0 /(1 + (vT0 /  2R)
sЕ  119.64 кm
По аналогичен начин за пътя, изминат от воина, тръгнал на запад, получаваме:
sW = vT0 /(1  (vT0 /  2R)
sW  120.36 кm
Задача 5:  Най-ярките светила.
Очевидно, най-яркото светило на нашето небе е Слънцето, а второто по блясък е Луната. В астрономически календар или алманах за която и да е година, в таблиците за физически наблюдения на планетите може да се види, че третото поред светило е Венера. Нейният блясък достига до   4.6m. Четвърти е Юпитер, пети  Меркурий. Следващата по яркост планета е Сатурн, чиито бясък достига до  0.1m, но преди нея на шесто място трябва да поставим звездата Сириус, чиято звездна величина е 1.5m. Шестте най-ярки светила, по реда на намаляване на блясъка им, са:  Слънце,  Луна,  Венера,  Юпитер,  Меркурий,  Сириус.
Задача 6: Наблюдателна задача.

	Като сравним резултатите от измерванията, виждаме, че за около един час височината над хоризонта на звездата, която е била на юг, се е променила по-малко, отколкото височината на звездата, която е била на изток. 
Това се вижда на фигурата. Приемаме, че звездата, която сме наблюдавали на изток, извършва видимо денонощно движение по паралела   aa   и 



при измерванията ни има положения 1 и 2. Звездата, която набюдаваме на юг, се движи по паралела bb и в моментите на измерванията има положения 3 и 4. Дъгата 1-2 сключва по-голям ъгъл с хоризонта, отколкото дъгата 3-4.
[bookmark: _GoBack]Допълнение за IХ-Х и ХI-ХII клас: Географската ширина  на наблюдателното място е равна на височината на северния небесен полюс над хоризонта. За да определим приблизително географската ширина на нашето наблюдателно място, можем да измерим височината над хоризонта на Полярната звезда. Тя не съвпада точно със северния небесен полюс, но при твърде ограничената точност на уреда, който използваме, това е достатъчно.

УЧЕНИЦИ IХ  Х КЛАС
	Задача 2: Колонизиране на Марс.

		На Марс не е възможно да видим Земята над хоризонта в полунощ, защото Земята е по-близо до Слънцето и е вътрешна планета по отношение на Марс, също както са Венера и Меркурий по отношение на Земята. За да видим Земята на марсианското небе в полунощ над хоризонта, тя трябва да бъде на видимо ъглово разстояние от Слънцето, по-голямо от 90 за марсианския наблюдател, а това е невъзможно. По същия начин Венера и Меркурий се виждат от Земята или сутрин, на изток,  преди  изгрева 


на Слънцето (Венера  Зорница), или вечер, на запад, след залеза на Слънцето (Венера  Вечерница), но никога в полунощ.
	Задача 5: Слънчева електроцентрала. 
	Слънчевата константа е количеството слънчева енергия, което попада за единица време на единица площ на разстояние от Слънцето, равно на разстоянието до Земята. Стойността й е:  к = 2 cal/cm2.min  1400 W/m2. На единица площ от земната повърхност след поглъщането от атмосферата ще попада енергия (100%  25%) к, а електрическата енергия, която слънчевите елементи на единица площ ще произведат, ще бъде 25%(100%  25%) к . Площта, заемана от слънчевите елементи, е квадрат със страна a . Общата мощност на слънчевата електроцентрала ще бъде:
P = 25%(100%  25%) к a2 = 3 к a2 /16
Следователно страната на квадрата ще е:
a =(16P / 3к)1/2
Мощност, равна на мощността на АЕЦ - Козлодуй, може да се получи при квадрат, покрит от слънчеви елементи, със страна:
a  3270 m
Мощността на всички електроцентрали в България се получава при страна на квадрата:
a  6680 m
А мощността на всички електроцентрали в Европейския съюз се получава при:
a  40.7 кm
Резултатите са впечатляващи и потвърждават големите перспективи, които съществуват за използването на слънчевата енергия. Разбира се, те са валидни само за случая, когато слънчевите лъчи падат перпендикулярно на елементите. Този проблем лесно може да се реши, като се направи възможно изменението на ориентацията на слънчевите елементи. Не бива да се забравя обаче, че има други, по-големи трудности. Колкото по-ниско над хоризонта е Слънцето, толкова е по-голямо атмосферно поглъщане на светлината от атмосферата; небето не винаги е безоблачно; слънчевите елементи все още са доста скъпи.

УЧЕНИЦИ ХI  ХII КЛАС
	Задача 1: Сириус В.
	Светимостта на Слънцето е:
L1 = 4R12T14
където R1 = 700 000 кm и T1 = 6000 К са радиусът и температурата на Слънцето, а  е константата на Стефан-Болцман. Ако радиусът и температурата на Сириус В означим съответно с R2 и T2 , то светимостта на този обект ще бъде:
L2 = 4R22T24
От двете равенства получаваме:
R2 = (T1 / T2) 2 (L2 / L1)1/2 R1
R2  R1 / 50
Това е обект с 50 пъти по-малък радиус от Слънцето и следователно, само около два пъти по-голям радиус от Земята. Плътността на спътника е:
 = 0.9 M1 / (4 R23 / 3)
където M1 = 2  1030 кg е масата на Слънцето.
  157 кg / cm3
Сириус В е бяло джудже  звезда с не много голяма маса, която е стигнала до края на своята еволюция. В бяло джудже ще се превърне някога и нашето Слънце.
Топка за тенис с радиус 3.5 cm, направена от вещество с такава плътност, би имала маса:
m = 4 (3.5)3 / 3  28 тона

	Задача 3: Зимни спортове на Марс.
	Горният слой на марсианските полярни шапки се състои от замръзнал въглероден двуокис, т.нар. сух лед. През зимата въглероден двуокис от атмосферата се втвърдява и площта на полярната шапка се увеличава. През лятото част от въгледвуокисния лед се изпарява и площта на полярната шапка намалява. И при двата случая промяната на агрегатното състояние става без преминаване през течна фаза. На Земята върху воден лед можем да караме кънки, понеже с тежестта си ние упражняваме налягане, под действие на което част от леда се стопява и между ледената повърхност и кънките се образува тънък слой течна вода. Благодарение на този слой кънките могат да се плъзгат. Също благодарение на временно частично разтопяване и слепване на кристалчетата воден лед е възможно на Земята да се правят снежни топки. Всичко това става, само когато е налице специална комбинация от стойности на температурата и налягането за дадено вещество, в случая с водата на Земята. Само тогава веществото има течна фаза. При други стойности на тези две величини то може да има само твърда и газообразна фаза. Нито за водата, нито за въглеродния двуокис не са налице такива специални условия на Марс по отношение на температурата и налягането. Ето защо, най-вероятно марсианският сняг е сух и сипкав и има поведение по-скоро като пясък. Така че няма да е възможно там да се карат кънки на лед, т.е. да се играе хокей на лед, или да се правят снежни топки. Що се отнася до карането на ски, то може и да е възможно, тъй като са известни примери на спускане със ски по пясъчните дюни на пустините на Земята.

